Hea koostööpartner!

Anname teada muudatustest Verston Eesti OÜ korrashoiuvaldkonna juhtimises.

Alates **1. märtsist 2025 annab meie pikaaegne valdkonnajuht Tarmo Lood teatepulga üle Urmas Jõeveer’ile**, kes hakkab juhtima Verstoni korrashoiuvaldkonda.

Tarmo Lood on kandnud väga olulist rolli Verstoni tegevuses ja tema panus Eesti taristuhoolduse valdkonna arengusse on hindamatu väärtusega. Aastakümnete jooksul on ta kandnud juhina vastutust kõrgetasemelise korrashoiuteenuse tagamise eest ning seisnud hea ka oma meeskonna arengu eest.

Urmas Jõeveer on kogenud juht ja valdkonna ekspert. Viimased neli aastat on ta edukalt juhtinud Verstoni pindamise valdkonda ja on juhtkonna liikmena panustanud Verstoni jätkusuutlikku kasvu. Tarmo ja Urmase koostöös on toimunud vastutuse üle andmine samm sammult, et tagada nii koostööpartnerite kui meeskonna jaoks sujuv töökorraldus.

Urmasega saab ühendust e-maili teel urmas.jõeveer@verston.ee või telefonil 5303 3987.

Verston Eesti OÜ jätkab oma lepingulisi kohustusi, seoses muudatusega ettevõtte juhtimises palume lepingute mõistes uueks Hooldejuhiks kinnitada Tarvi Kliimask (tarvi.kliimask@verston.ee, tel. 505 2791).

Lugupidamisega

Tarvi Kliimask

Verston Eesti OÜ juhatuse liige